cyanic-selkie/wikianc huggingface dataset:
ברוך ה' יום יום
תוכן הפיוט
בתיאור הגלויות והגאולה מהן, דגש מרכזי מושם על התפישׂה שה' מצטער בצרתם של ישראל, וכביכול נמצא יחד עמם בגלות, וכאשר ה' מושיע את ישראל מהגלות, הוא מושיע גם את עצמו. כך למשל מזכיר הפייטן בקשר לגלות מצרים את הביטוי "בצרתם לו צר" (המבוסס על דברי הפסוק ב). מקורו של הפייטן לרעיון זה וליישומו בגלויות השונות הוא מדרש חכמים המופיע במכילתא:
ספרות המוסר
ספרות המוסר במאה ה-18
במאה ה-18 יצרו חכמים מקרב המתנגדים לחסידות ("ליטאים") ספרות מוסר עשירה בכמותה ובביטוייה החריפים "שיצאה בביקורת קשה על העשירים ובעלי השררה, על מעשי עוול של מנהיגי הקהילה ועל מצבם הקשה של המוני העם, ואף תבעה את תיקון המצב"
במסגרת המאבק בהתפשטות תנועת החסידות התחברו בליטא בתקופה זו מספר ספרי מוסר שהדגישו את מעלת לימוד התורה ותיארו את השקפת העולם המתנגדית. מהם התפרסמו במיוחד "נפש החיים" לרבי חיים מוולוז'ין, תלמיד הגאון מווילנא, ו"מעלות התורה", מאת רבי אברהם, אחי הגר"א.
אגודת מועדוני מודל האו"ם בישראל
מודל האו"ם
מודל האו"ם הוא תוכנית אקדמית חוץ לימודית לפיתוח מנהיגות והקניית כישורי דיפלומטיה, המובלת על ידי סטודנטים למען סטודנטים. התוכנית מתבצעת בצורה של סימולציות בוועדות וגופים שונים של האו"ם. הלימוד מתבצע דרך משא ומתן, דיון ודיבייט. כל סטודנט מייצג מדינה אחרת במועצה מסוימת של האו"ם, שהיא לא המדינה ממנה הוא בא. הדבר מתבצע תוך כדי דימוי דיפלומטיה לצד עשייה מעשית של כתיבת מסמכים בעלי אופי משפטי דוגמת הצעות החלטה של האו"ם, על מנת למצוא פתרונות יצירתיים לבעיות גלובליות.
פעילות מודל האו"ם בישראל
תוכניות מודל או"ם קיימות בישראל כבר מ-2008. התוכנית הראשונה שהוקמה במרכז הבינתחומי הרצליה, כללה 20 סטודנטים שהשתתפו בכנסים ברחבי העולם. עם השנים, גדל מספר המועדונים בישראל והתרחבה הפעילות של התוכנית כך שב-2012 הוחלט על הקמת הארגון מודל האו"ם בישראל. כיום, 9 מועדוני מודל או"ם פועלים באופן שוטף לאורך השנה כחלק מהארגון. בנוסף, מתקיימים כ-5 כנסים ארציים במוסדות השונים וחברי המועדונים השונים יוצאים לייצג את ישראל במספר רב של כנסים בעולם.
תמרה טראובמן
תמרה סנטוס טראובמן (נולדה ב-1974) היא עיתונאית ומעצבת תכשיטים. הייתה הכתבת לענייני השכלה גבוהה של עיתון "הארץ", כלת פרס פראט לתקשורת לנושאי סביבה מטעם מרכז השל בשנת 2006.
ביוגרפיה
לאחר פרישתה מעיתון הארץ החלה לעסוק בעיצוב תכשיטים.
שרכנים
שרכים בישראל
בינואר 2023 דווחה "הבריכה האדומה" בנחל אל על שברמת הגולן, שנוצרה מהתפשטות הצמח הפולש האזולה השרכית שמוצאו מיבשת אמריקה, הגיע לישראל ואף פלש לטבע. הדאגה, שלא יעבור באמצעות המבקרים במקום למקומות נוספים ואף לכנרת.
ויקיפדיה הבנגלית
ויקיפדיה הבנגלית (בבנגלית: বাংলা উইকিপিডিয়া) היא מהדורה בשפה הבנגלית של ויקיפדיה, האנציקלופדיה החופשית. האתר הושק ב-27 בינואר 2004, והגיע ל-10,000 ערכים באוקטובר 2006, והפך לוויקיפדיה השנייה בשפה דרום-אסייתית שמגיעה להישג זה. ב-25 בדצמבר 2020, האתר הגיע למאה אלף ערכים, ונכון ל-27 בדצמבר 2022, לוויקיפדיה הבנגלית יש 132,135 ערכים, 1,003 עורכים פעילים בחודש והיא מדורגת במקום ה-5 מבחינת עומק מבין הויקיפדיות. בשנת 2018, ויקיפדיה בנגלית נצפתה כ-190 מיליון פעמים בכל רחבי העולם. בממוצע, האתר נצפה למעלה מ-500 אלף פעמים ביום.
היסטוריה
הפעילות הנמוכה מאוד של ויקיפדיה הבנגלית במשך שנים רבות, בעיקר בתקופה שבין 2007 ל-2013, ניתן לייחס למספר הנמוך מאוד של משתמשי אינטרנט בבנגלדש, במיוחד בעשור הראשון של המאה ה-21 (בשנת 2010 היו רק 556,000 משתמשי אינטרנט בבנגלדש). לפיכך היא דורגה מתחת לשפות רבות אחרות עם הרבה פחות דוברים, כולל שפות אזוריות במערב אירופה.
פיקוד הצפון
במלחמת יום הכיפורים ואחריה
לאחר מלחמת יום הכיפורים ביצע הפיקוד מספר מבצעים כנגד ארגוני הטרור הפלסטינים בשטח לבנון כאשר הגדול ביניהם היה מבצע ליטני שנערך ב־1978. פיקוד הצפון היה האחראי העיקרי על מלחמת לבנון שבמהלכה ניהל קרבות עם ארגוני הטרור ועם הסורים בתוך שטח לבנון תוך שהוא מונע מסוריה לתקוף ברמת הגולן. במהלך המלחמה ובעיקר לאחריה הועברה מפקדת הפיקוד מנצרת (שם שכנה מאז הקמתו) לצפת.
ויקיפדיה הבנגלית
מאפיינים
החסרונות העיקריים של ויקיפדיה הבנגלית הם פערי התוכן בחלק מהערכים, וחלקים מדפי מדיניות שעדיין לא מתורגמים, בעיה שמופיעה גם בויקיפדיות נוספות. היתרונות של ויקיפדיה הבנגלית הם, בין היתר, פעילות חזקה וכמות עורכים גבוהה על כמות הערכים הקטנה יחסית בהשוואה והסיקור המתרחב בתחומי המיקוד שלה (בנגלדש והודו). נושאים כמו זכויות נשים מכוסים היטב בוויקיפדיה הבנגלית. כמו כן, מפגשי עריכה ממוקדים נושא מתקיימים לעיתים קרובות ומהלכם נתרמו כמעט 12,000 ערכים לוויקיפדיה הבנגלית. צפיות הדפים בוויקיפדיה הבנגלית נעות בין 18 עד 21 מיליון בחודש, נכון לאוקטובר 2022.
הג'וקר
לאחר המשבר בעולמות האינסופיים
בסיפור Mad Love, Arkham Asylum, הפסיכולוגית הארלין קווינזל מעלה את ההשערה כי הג'וקר מזייף טירוף כדי לחמוק מעונש מוות. כשהיא מנסה לאיים עליו, הג'וקר מספר לה על חוויית התעללות בילדים שהייתה לו כשהיה ילד, כדי לזכות בסימפתיה שלה. הארלין מתאהבת בג'וקר, ומאפשרת לו לברוח מארקהם אסיילום מספר פעמים, עד שהיא נחשפת. היא משתגעת מרוב האובססיה, ולבסוף הופכת להארלי קווין, חברתו ושותפתו של הג'וקר.
העידן המודרני
לאחר שהג'וקר נאסר פעם נוספת, הוא נראה כמי שאינו מעריך נכונה את הרובין הנוכחי (דמיאן ויין), וזאת בניסיון לזכות ברחמיו. כתגובה, הוא זוכה להכאה במוט ברזל (בדומה לדרך בה הוכה ג'ייסון טוד בבאטמן: מוות במשפחה) בידי דמיאן. הג'וקר מגלה כי דמיאן הוא בנו של יריבו באטמן, וזאת עקב דמיון רב בין השניים. שוטרי משטרת גות'אם מתעלמים מתחינותיו של הג'וקר לעזרה, לאחר שהם רואים שרובין יכול לטפל בו בעצמו. אולם, חוסר הישע של הג'וקר מתברר אף הוא כתחבולה. הוא שורט את רובין בעזרת ציפורניו, שמשוחות ברעלן, מגלה לו כי תמרן את האירועים לטובתו ועלב ברובין על שסיפק לו את אותו כלי נשק שהרג את ג'ייסון טוד. הג'וקר משיג ידו על חגורת האביזרים של רובין ונמלט, תוך שהוא משחרר את הרעלן שלו על המון מתקהל ומוביל את באטמן ובני בריתו לעימות גורלי עמו. בהמשך, הוא מופיע במקום לא ידוע יחד עם רובין - כשהוא כבול ופיו חסום - ומחזיק בנשק גרעיני. העזרה מגיעה מכיוון באטמן המקורי (שחזר לאחר אירועי "שובו של ברוס ויין"), שעוזר לגרייסון ולדמיאן להילחם נגד ארגון הכפפה השחורה ונסיך הפשע בקרב שמתמשך באחוזת ויין ובמערת העטלף. הבאטמן השני רודף אחר הג'וקר, בעוד באטמן המקורי, רובין ואלפרד מנטרלים את הנשק הגרעיני ומביסים את שארית חברי הכפפה השחורה.
אזכור במדיות אחרות
הג'וקר גולם על ידי מספר שחקנים בסדרות ובסרטים השונים שנעשו על באטמן. השחקן סיזר רומרו גילם את הדמות בסדרת הלייב אקשן משנות ה-60 (וכן בסרט משנת 1966) והקנה לה אפיון הומוריסטי, ג'ק ניקולסון בסרט משנת 1989, שהציג את הדמות בצורה שונה יותר מזו שהצטיירה בסדרה הקאמפית, מארק המיל דיבב את דמותו בסדרות האנימציה השונות, בסרטי האנימציה ובמשחקי המחשב באטמן ארקהם אסיילום ובאטמן: ארקהם סיטי (בישראל דובבה הדמות על ידי גיורא קנת), והית' לדג'ר גילם את הדמות בסרט "האביר האפל" משנת 2008, הפעם בגרסתה כדמות אנרכיסטית. ג'ארד לטו גילם את הדמות בגרסה המאפיונרית והפחות רצחנית של הדמות, במסגרת היקום הקולנועי של DC.
מירי מסיקה
בעשור השני של המאה ה-21
בינואר 2011 יצא אלבום הופעה של מסיקה בשם "הופעה אקוסטית בזאפה", המתעדת את הופעתה במועדון "זאפה". האלבום הורכב מתקליטור ומ-DVD של שירי ההופעה. באותה שנה נבחרה לדגמן עבור מותג האיפור "MALU WILZ" מבית ג'רנטיק.
ב-10 ביוני 2013 הוציאה מסיקה את "תודה לחיים" של הזמרת מרסדס סוסה, סינגל חדש של מסיקה בביצוע חי מתוך המופע המחווה שלה לזמרות הגדולות בעולם.
ב-21 בפברואר 2017 הוציאה מסיקה את הסינגל שני, "אלוהי הדברים הקטנים", מתוך אלבומה השישי. ב-5 ביוני, הוציאה סינגל שלישי, "חייאתי". ב-22 ביוני, יצא אלבומה השישי, אלוהי הדברים הקטנים. ב-24 ביוני השיקה את אלבומה החדש במופע שהתקיים בתיאטרון קיסריה, בו גם אירחה את יהודה פוליקר. ב-20 באוגוסט 2017 לאחר יציאת האלבום הוציאה סינגל רביעי, "זהרה". ב-21 בנובמבר 2017 הוציאה סינגל חמישי מתוך האלבום "לב מול לב".
ביולי 2018 החלה להשתתף בתוכנית ריאליטי חדשה "אביב או אייל" בקשת 12 בתפקיד השופטת הבוררת לצידם של שני השופטים הראשיים אייל גולן ואביב גפן.
בעשור השלישי של המאה ה-21
בינואר 2020, התארחה כשופטת אורחת בהכוכב הבא לאירוויזיון. ב-5 במרץ, הוציאה את הסינגל "חוה".
ב-17 בספטמבר 2020, הוציאה את הדואט "יש לך אותך" ביחד עם מיקה משה, מתוך משדר "לתת". ב-17 בנובמבר 2020, הוציאה את הסינגל ״אמא״, מתוך הפורייקט ״המחברת של אליה״ של היוצר אליה רוסיליו.
ב-31 במאי 2021, הוציאה את הדואט "תן בי אור" ביחד עם אלמוג טבקה. החל מיולי 2021 משחקת מסיקה במחזמר "עוד חוזר הניגון״ בתיאטרון הבימה ושופטת בתוכנית המציאות אקס פקטור ישראל, לבחירת הנציג של ישראל לאירוויזיון 2022, לצד אביב גפן, רן דנקר, נטע ברזילי ומרגלית צנעני. במסגרת זו, משמשת מסיקה כמנטורית של "נבחרת הבוגרים והלהקות" של התכנית, יחד עם מרגלית צנעני.
ב-24 בינואר 2022, הוציאה את הדואט "ממרחק נשימה" ביחד עם עברי לידר.
מריה מאדינבורו, מלכת רומניה
ראשית חייה
מארי ואחיה בילו את מרבית חייהם המוקדמים בפארק איסטוול, שאמה העדיפה אותו במקום את בית קלרנס, מקום מגוריהם הרשמי. אביה, הדוכס מאדינבורו נעדר ברובו מחיי ילדיו, בשל תפקידו בצי המלכותי, ומארי תאמר מאוחר יותר שהיא אפילו לא ידעה את צבע שערה של אביה, עד שהביטה בדיוקנים מאוחרים יותר שלו. אולם, כשהיה בבית, הדוכס היה משחק לעיתים קרובות עם ילדיו, והמציא משחקים רבים עבורם. מכל אחיה ואחיותיה, מארי הייתה הקרובה ביותר לאחותה ויקטוריה מליטה, שהייתה צעירה ממנה בשנה אחת.
נסיכת הכתר
המלך קרול והמלכה אליסאבטה הוציאו מיד את הנסיך קרול והנסיכה אליסאבטה מטיפולה של מארי, בהתחשב בכך שלא הולם שיגודלו על ידי הוריהם הצעירים. מארי אהבה את ילדיה, אך התקשתה אפילו לנזוף בהם לפעמים, ובכך לא הצליחה לפקח עליהם כראוי. כתוצאה מכך, ילדי המלוכה קיבלו השכלה מסוימת, אך מעולם לא נשלחו לבית הספר. מכיוון שמשפחת המלוכה לא יכלה לספק את החינוך המסודר, רוב אישיותם של הילדים נפגמה קשות ככל שהם התבגרו.
החיים בחצר
בשנת 1896 עברו פרדיננד ומארי לארמון קוטרוצ'ני, שהורחב על ידי האדריכל הרומני גריגור סרצ'ז, ואליו הוסיפה מארי עיצובים משלה. בשנה שלאחר מכן חלה פרדיננד בטיפוס ורדי מחום. במשך ימים רבים הוא נטה למות. במהלך תקופה זו, מארי החליפה מכתבים רבים עם משפחתה בבריטניה ונחרדה מהסיכוי לאבד את בעלה. למלך קרול עדיין היה יורש, הנסיך קרול, שגילו הצעיר עורר דאגה; לפיכך, כל המשפחה ייחלה נואשות שפרדיננד יעבור בשלום את המחלה. בסופו של דבר, פרדיננד החלים והוא ומארי הלכו לסינאיה, לטירת פלש, לתקופת התאוששות. אף על פי כן, בני הזוג לא הצליחו להשתתף בחגיגות יובל היהלום של המלכה ויקטוריה באותו קיץ. במהלך ההבראה של פרדיננד, מארי בילתה את רוב זמנה עם שני ילדיה, הוציאה אותם לטיולים ארוכים וקטפה איתם פרחים. חורף 1897/1898 הוקדש עם המשפחה הקיסרית הרוסית על הריביירה הצרפתית, שבה מארי ומשפחה לעיתים קרובות רכבו על סוסים, למרות הטמפרטורות הנמוכות.
משפחתה
ב-10 בינואר 1893 התחתנה מריה עם פרדיננד הראשון, מלך רומניה, ממנו נולדו לה 6 ילדים:
מיזנגו פינדה
ביוגרפיה
מיזנגו פינדה נולד בעיירה במזרח טנזניה. הוא למד משפטים באוניברסיטת דאר א-סלאם וסיים אותה בשנת 1974. בשנים 1982–1992 הוא עבד במנגנון של נשיא המדינה. לאחר בחירות שנערכו בשנת 2000 הוא נבחר לפרלמנט ומונה לסגן שר לפיתוח אזורי. בשנת 2006 הוא קודם לתפקיד שר במשרד ראש הממשלה.
אוניברסיטת לודז'
היסטוריה
אוניברסיטת לודז' הוקמה על פי צו מיום 24 במאי 1945 (החל מיום 11 ביוני 1946). בעת היווסדה היו לאוניברסיטה שלוש פקולטות: מדעי הרוח, המתמטיקה ומדעי הטבע וכן משפטים וכלכלה. בשנת הלימודים 1945/1946 האוניברסיטה כללה שש פקולטות: הפקולטה לרוקחות, הפקולטה למדעי הרוח, הפקולטה לרפואה, הפקולטה למתמטיקה ומדעי הטבע, הפקולטה למשפט וכלכלה והפקולטה לרפואת שיניים. 530 עובדים הועסקו, ו -7,747 סטודנטים החלו את לימודיהם מספר שהיווה 12.7% מכלל הסטודנטים שלמדו בפולין באותה תקופה.
בית הספר ללימודים גבוהים במדעי החברה
מייסדי בית הספר ללימודים גבוהים במדעי החברה היו חברי Paris Universitas (איגוד של שמונה אוניברסיטאות פריזאיות).
אישטוון קרטס
ביוגרפיה
בין הקלטותיו הרבות, הקלטה מלאה ראשונה של "חסדו של טיטוס", האופרה האחרונה של וולפגנג אמדיאוס מוצרט, שנכתבה לאחר שרוב "חליל הקסם" היה כתוב כבר.
דן אבנון
ביוגרפיה
תוך כדי שירות המילואים בלבנון 1982 הצטרף לנחום ברנע בהקמת העיתון כותרת ראשית, וכיהן כמנכ"ל העיתון. ב-1984 כיהן כממונה על ארגון המטה של יצחק נבון (מפלגת העבודה) במסגרת מערכת הבחירות הכלליות לכנסת ה–11.
בשנים 2009-11 עמד בראש בית הספר למדיניות וממשל ע"ש פדרמן באוניברסיטה העברית. במסגרת זו הוביל את המכרז לפתיחת תוכנית צוערים לשירות המדינה וכן היה מייסד שותף של תוכנית התואר השני לפיתוח קהילות ("תוכנית גלוקל") בפקולטה למדעי החברה של האוניברסיטה העברית. בשנת 2017 מונה לראש המחלקה למדע המדינה.
פעילות ציבורית
ב-2016 כתב אבנון חוות דעת בעתירה לבג"ץ נגד משרד החינוך בדרישה להפסיק את השימוש בחוברת המושגים החדשה באזרחות. בג"ץ קיבל את טענות העותרים והוציא צו על תנאי על פי בקשת העותרים.
דרגון בול Z
טורניר "משחקי סל"
לאחר שהביס את טראנקס, סל מחליט ליצור טורניר אמנויות לחימה בשם "משחקי סל", מקים זירה לצורך כך, ומודיע לאזרחי העולם באמצעות הטלוויזיה על הטורניר ושברצונו לפגוש את הלוחם שיביס אותו, ואם אף אחד לא יצליח להביס אותו כדור הארץ יחוסל. גוקו וגוהאן נכנסים לחדר הזמן והנשמה כדי להפוך את גוהאן לסופר סאיין ומאוחר יותר להשיג שליטה מלאה בצורת הסופר סאיין, דבר שמחזק אותם עוד יותר.
מוזיקה
שיר הסיום עבור 199 פרקים הראשונים הוא "Detekoi Tobikiri Zenkai Power!", בביצועה של מאנה. שיר הסיום השני הוא "Bokutachi wa Tenshi Datta"(ביפנית:僕達は天使だった, ובתרגום חופשי לעברית "היינו מלאכים") ושודר עד סוף הסדרה. השיר בוצע על ידי Kageyama.
נחל לכיש
גאוגרפיה
נחל לכיש נקרא בחלקו שבאזור לכיש - בשם הערבי ואדי קביבה (Qubeiba), כשם כפר שהיה על גדותיו, ובחלקו שבאזור אשדוד - ואדי סוכריר (Sukreir), כשם הכפר שהיה בקרבתו, ערב סוכריר.
עמעם (מוזיקה)
כלי נשיפה מעץ
עמעם לכלי נשיפה מעץ אינו נפוץ כיום. קיימים כיום עמעמים לאבוב וקלרינט שנבנו במאה ה-18.
תו מילוט
הגדרה
הפונקציות של רצפי מילוט כוללות:
תו המילוט ב-ASCII
מקש Esc נמצא בדרך כלל במקלדות PC רגילות. עם זאת, זה בדרך כלל נעדר ממקלדות עבור מחשבי כף יד והתקנים אחרים שאינם מיועדים בעיקר לתקשורת ASCII. סדרת DEC VT220 הייתה אחת המקלדות הפופולריות היחידות שלא היה להן מקש Esc ייעודי. בממשקי משתמש של שנות ה-70–1980 לא היה נדיר להשתמש במקש זה כתו מילוט, אך במחשבים שולחניים מודרניים, השימוש הזה דעך. לפעמים המקש זוהה עם AltMode (מצב חלופי). אפילו ללא מקש ייעודי, ניתן להפיק את קוד תו המילוט על ידי הקלדת תוך לחיצה ממושכת בו-זמנית על מקש.
תכנות ופורמטים של נתונים
כתובות URL ו-URI משתמשים ב-% (סימן האחוז) כדי לצטט תווים שאינם ASCII, כולל תווים בעברית. זה נקרא קידוד URL. כך הכתובת של עמוד זה הופכת מ: https://he.wikipedia.org/wiki/תו_מילוט
https://he.wikipedia.org/wiki/
שורת הפקודה של Windows
המפרש בשורת הפקודה של Windows משתמש בסימן קרט כדי להימלט מתווים שמורים בעלי משמעויות מיוחדות (במיוחד:, , , , , ,  ). מפרש שורת הפקודה של DOS, אף על פי שיש לו תחביר דומה, אינו תומך בכך.
לדוגמה, בשורת הפקודה של Windows, הדבר יגרום לשגיאת תחביר. ואילו זה יוציא את המחרוזת:
נשים באדום
היסטוריה
לאחר שהפרויקט התחיל לפעול, העורכת המתנדבת אמילי טמפל-ווד הצטרפה לתוכנית. זו הוסיפה ערך חדש בוויקיפדיה על מדענית בכל פעם שספגה הטרדה על עריכותיה.
מחזור שתי פעימות
מבנה
המנוע עצמו דומה במבנהו למנוע ארבע פעימות, עם מספר הבדלים. ראשית, במנוע שתי פעימות אין שסתומים, ובמקומם יש פתח יניקה ופתח פליטה, שהבוכנה מכסה ומגלה לסירוגין בתנועתה. שנית, קיים במנוע שתי פעימות "צינור בירוץ", שדרכו התערובת הדליקה נכנסת מ"גל הארכובה" שמתחת לגליל אל מעל לבוכנה לפני פעימת הדחיסה.
Desire (להקה פורטוגלית)
היסטוריה
הלהקה נוסדה ביולי 1992 על ידי Flame בשם Cadaver Corpse ולאחר מכן שינתה את שמה ל-Incarnated. בסתיו של אותה השנה, Mist מצטרף ללהקה. ב-1994 שינתה את שמה ל-Desire ופעלה עד 2015.
לאחר שינוי שם הלהקה ל-Desire ב-1994, Dawn הצטרף ללהקה.
אוטו אולנדורף
קורות חייו
אולנדורף נולד בהוהנגלזן בקרבת הילדסהיים שבסקסוניה תחתית כבן לבעל חווה חקלאית. הוא למד שלוש שנים בבית ספר יסודי, ותשע שנים בגימנסיה בהילדסהיים. פעמיים היה עליו לחזור על שנת לימודים. פעם אחת כי לא הצליח לסיים את השנה, ופעם אחרת לא סיים בכוונה בגלל פעילותו הפוליטית. אולנדורף סיים לבסוף את הגימנסיה ולמד משפטים וכלכלה באוניברסיטאות בלייפציג ובגטינגן וקיבל תואר דוקטור לכלכלה. לאחר מכן עבד כחלק מן הסגל המדעי במכון לכלכלה עולמית בקיל ובאוניברסיטת ברלין.
לאון (סרט)
דמותו של לאון
דמותו של לאון היא פיתוח של דמות "המנקה", ויקטור - דמות משנה בסרט קודם של בסון, "ניקיטה". ב"ניקיטה" מופיע ויקטור "המנקה" לקראת סוף הסרט, ותפקידו הוא "לנקות" זירת הרג ולהעלים את הגופות. גם את דמותו של ויקטור ב"ניקיטה" שיחק ז'אן רנו, ומראהו ואופן דיבורו דומים לאלה של "לאון" - אך בניגוד ל"לאון" האנושי, המגלה צד רך, "ויקטור" הוא דמות חד־ממדית של איש קר ואכזר ההורג כל הנקרה בדרכו ומפריע לו להשלים את משימתו.
מיתוג אישי
בעוד תהליך מיתוג של חברות ומוצרים חותר ל"האנשה" של מושא המותג כדי לעורר חיבור רגשי למוצר או לחברה, מיתוג אישי נועד לתת תוקף לאיכויות של האדם הממותג. המיתוג האישי הוא תהליך טבעי הנוצר עקב הצורך להתבלט בסביבה רווית מתחרים.
מבצע נזיפה
רקע
הניסיון שנצבר עד לאותה עת לימד כי לא ניתן להסב נזק למבני בטון מאסיביים כסכרים באמצעות הפצצה מהאוויר, וזאת בשל שני גורמים עיקריים: חוסר הדיוק של המפציצים, ועצמתן הנמוכה של הפצצות. הפצצות הגדולות ביותר בהן נעשה שימוש עד אותה עת היו של 250 ק"ג.
וואליס חישב ומצא כי פצצה גדולה בהרבה, שתתפוצץ מתחת למים ובקרבה משמעותית לסכר, תביא לפריצתו. במשך שנות המלחמה פיתח וואליס פצצה המתאימה למשימה זו ובמקביל ניסה לקדם את תוכניתו בקרב מקבלי ההחלטות בממלכה המאוחדת. ב-26 בפברואר 1943 התקבלה החלטה להוציא את התוכנית אל הפועל. היות שהזמן המתאים ביותר להפצצת הסכרים היה חודש מאי, בו מאגרי המים מלאים לחלוטין, נאלצה הכנת המבצע להתבצע במהירות.
הפצצת סכר האדר
לאחר עוד מספר ניסיונות הצליחו כל אחד משני המפציצים הנותרים להטיל את הפצצות. עם הטלת הפצצה השנייה, נבקע הסכר.
תוצאות המבצע
שניים מהסכרים שהופצצו נפרצו ולשלישי נגרם נזק ניכר. עמק התעשייה הגרמני של הרוהר הוצף ונגרם נזק כבד לתעשייה הגרמנית: 125 בתי חרושת נהרסו או ניזוקו, שטחים חקלאיים רבים הוצפו, גשרים קרסו ואלפי בעלי חיים טבעו. בשיטפונות נספו 1,294 אזרחים, בהם כמה מאות עובדי כפייה שהובאו מהארצות הכבושות על ידי גרמניה וששוכנו במחנה שבויים בעמק האדר.
היסטוריה של אפגניסטן
נהוג לחשוב שהעמים האפגנים הם במקור ארים ממרכז אסיה, שהגיעו לאפגניסטן בתקופה הפרה-היסטורית, בסביבות 20 אלף לפנה"ס, והשפות שהם דברו שרדו בצורה של פשטו ודארי, השפות המדוברות באפגניסטן כיום. אימפריות שמרכזן היה באפגניסטן, כגון האימפריה הע'זנווית, האימפריה הטימורית והאימפריה הע'ורידית, הפכו אותה לכוח עולמי חשוב בימי הביניים וכמו כן למרכז אינטלקטואלי שהצמיח מתוכו את האינטלקטואלים החשובים של התקופה, כולל אבן סינא, אל-בירוני, ג'לאל א-דין רומי ומלומדים רבים נוספים.
פרה-היסטוריה
תהליך אורבניזציה באפגניסטן החל מוקדם עד כדי 3000 לפנה"ס. זורואסטריות הייתה הדת השלטת באזור, וניתן לראות את ההשפעות הזורואסטריות על התרבות האפגנית עד היום בין השאר דרך שמות החודשים בלוח השנה האפגני העכשווי. דתות אחרות כגון בודהיזם והינדואיזם כנראה והגיעו מאוחר יותר לאזור אפגניסטן, כך למשל גנדהרה הייתה ממלכה בודהיסטית עתיקה מתקופת ההתעצבות של הבודהיזם, ועיר הבירה שלה נמצאה בין הינדו-כוש להרי סוליימאן (הרי שלמה) בדרום אפגניסטן. אין לבלבל בין גנדהרה העתיקה לבין קנדהר בת ימינו, שכן הן אינן זהות במיקומן הגאוגרפי.
האימפריה הפרסית
אפגניסטן נהפכה לחלק מהאימפריה האחמנית לאחר שנכבשה על ידי דריווש הראשון. האזור חולק למספר פרובינציות שנקראו סאטרפים, שכל אחת מהן נשלטה על ידי מושל שתפקידו נקרא סאטרפ או לחלופין "אחשדרפן" (השם שניתן בתנ"ך). הסאטרפים (פרובינציות) העתיקות של אפגניסטן נקראו: ארִיה, הראט, ארצ'וסיה, קנדהר, לשקר גאה, קואטה, באקטריה, בלך, סטגידיה, ע'זני, גנדהרה, קאבול, ג'לאל אבאד ופשוואר. שמות אלו נשמרו עד היום כשמותיהם של מחוזות או ערים ראשיות באפגניסטן.
הכיבוש המוסלמי וימי הביניים (565–1504 לספירה)
תהליך חשוב שקרה במהלך ימי הביניים באפגניסטן הוא התיישבות של שבטים טורקיים רבים באזור הינדו-כוש באותה תקופה. שבטים אלו השתלבו בתוך השבטים הפשטונים שכבר חיו שם ואימצו את השפה והתרבות הפשטונים. בין מתיישבים טורקיים אלה ניתן לציין את הקבוצה האתנית ח'לאג'ים שצאציהם באפגניסטן כיום מכונים ע'יזלים.
הכיבוש המוסלמי
הכוחות המוסלמים הצליחו בהדרגה לכבוש את האזורים המערביים של אפגניסטן, בעוד חלקים ניכרים במזרח אפגניסטן נותרו עצמאיים, כחלק ממלכת הינדו שאי ששלטה על קאבול וגנדהרה או שליטים עצמאיים לא-מוסלמים אחרים. המוסלמים נהגו להתייחס אליהם כאל הודים, כי האוכלוסייה הלא-מוסלמית באזור הייתה קשורה תרבותית ודתית להודו והאמינה בבודהיזם או הינדואיזם, אך רבים מהשליטים המקומיים היו כנראה דווקא ממוצא הוני או טורקי. מצב זה נשמר עד עלייתן של השושלת הצפארית ולאחריה השושלת הע'זנווית המוסלמיות שכבשו את ממלכת הינדו שאי והשלימו את הכיבוש המוסלמי של אפגניסטן.
מלחמת אזרחים והתערבות זרה 1992–1996
לממשלת המעבר האפגנית לא היה זמן להקים כוחות משטרה, ליצור משרדי ממשלה מתפקדים, או מערכת משפטית ולשקם את אפגניסטן משנות המלחמה הסובייטית, וכבר אפגניסטן נקלעה למלחמת אזרחים. מעורבות חיצונית במלחמת האזרחים הייתה לא רק מצד פקיסטן אלא גם איראן וסעודיה חימשו מיליציות שונות. כוחות זרים ראו את חוסר היציבות באפגניסטן כהזדמנות לקדם את האינטרסים הביטחוניים והפוליטיים שלהם.
הטליבאן והחזית המאוחדת 1996–2001
הטליבאן הכין את עצמו למתקפה נוספת על קאבול בעזרת סיוע צבאי מפקיסטן וסיוע כספי מצד ערב הסעודית. ער להכנות המשמעותיות שהטליבאן עורך, אחמד שאה מסעוד החליט ב-26 בספטמבר 1996 לסגת עם כוחותיו מהעיר. יום למחרת כוחות הטליבאן השתלטו על קאבול והכריזו על הפיכת אפגניסטן לאמירות אסלאמית. הם כפו את פרשנותם המשפטית והפוליטית לאסלאם על כלל תושבי האזורים שעליהם הם שלטו, ובין השאר הוציאו צווים שלנשים אסור לעבוד מחוץ לביתם, ללמוד בבית הספר, או לצאת מבית ללא גבר קרוב משפחה שמלווה אותן. לפי הצהרה של הארגון רופאים לזכויות אדם מהתקופה, הטליבאן הוא המשטר היחידי בעולם שהכניס בצורה כה שיטתית ואלימה מחצית מהאוכלוסייה (נשים) למה שהוא למעשה מעצר בית, תוך איום בעונשים פיזיים למפירים את הצווים.
מלחמת נאט"ו באפגניסטן (2001–2021)
בשנים 2021 ו-2020 כוחות ארצות הברית ובעלי בריתה החלו לסגת מאפגניסטן, מה שאיפשר לטליבאן להגביר את התנגדותה. ב-29 ביוני, לחימה עזה בין מורדי הטליבאן לכוחות הממשלה הביאו להרג 28 אזרחים ופצעו 290 נוספים במהלך השבוע האחרון, על פי מנהל בית חולים בקונדוז, כאשר רוב ההרוגים הם ילדים, נשים וקשישים. לדברי המומחים הצבאיים, הטליבאן עבר מעבר למעוזיה הדרומיים והעצים את הלחימה בצפון.
השלכה מהחלון
השלכות מהחלון בתולדות צ'כיה
ההשלכה מהחלון הראשונה בתולדות צ'כיה הייתה ביולי 1419, עת הושלכו מחלון בית העירייה העתיק בפראג ראש העיר ושבעה מכובדים. ב-1618 הושלכו מחלון במצודת פראג נציגיו הקתוליים של פרדיננד השני, קיסר האימפריה הרומית הקדושה, על ידי חברי מועצת העיר הקלוויניסטים, פעולה שהציתה את ההפיכה הבוהמית והביאה לתחילת מלחמת שלושים השנים.
פצ'י
ראו גם
}}
משקפת
מאפיינים
הגדלה - בכל משקפת ליד אחת העיניות חרוטים שני מספרים המשקפים את קוטר העוצמיות ואת כושר ההגדלה של המשקפת. לדוגמה 7X50 זו משקפת בעלת כושר הגדלה פי 7 ועוצמיות בקוטר 50 מילימטר.
שרכיים
שׁרכיים (שם מדעי: Polypodiales; לעיתים נקראת גם Filicales) היא סדרה של שרכאים שהם צמחים וסקולריים חסרי זרע. בסדרה זו נמצאים 80% מהשרכים האמיתיים והם חיים בסביבות לחות, בעיקר באזורים מיוערים.
פרדריק הוק
פרדריק הוק (באנגלית: Frederick Hamilton "Rick" Hauck; נולד ב-11 באפריל 1949) הוא אסטרונאוט לשעבר בתוכנית מעבורות החלל של נאס"א. הוא טס ב-3 משימות, בהם פעמיים היה מפקד צוות.
יחסי הודו–פנמה
יחסי הודו–פנמה הם היחסים דו-צדדיים בין הודו לפנמה.
יחסים כלכליים
הפריטים העיקריים של היצוא של הודו לפנמה כוללים טקסטיל, מכוניות ואביזרים לרכב, ברזל ופלדה, מוצרי פלסטיק, תרופות, מוצרי טבק, מוצרי גומי, פריטי ריהוט וציוד אלקטרוני. היבוא של הודו מפנמה כולל דלקים מינרליים, נפט, שעווה, ספינות, סירות, ומוצרי עץ טיק וחפצי עץ אחרים.
Violet Hill
רקע וכתיבת השיר
Violet Hill הוא שיר מחאת ה"אנטי מלחמה" הראשון של קולדפליי. הלהקה לוותה את הקצב של השיר מהלהקה הבריטית הביטלס.
ישי ורדי
1975
בתחרויות השחייה של כינוס הפועל ה-10 שנערכו במאי 1975 סיים ורדי במקום שביעי במשחה ל-1500 מטר בתוצאה של 18:32.0 דקות ובמקום שמיני במשחה ל-400 מטר חופשי בתוצאה של 4:40.6 דקות.
ועידת הוותיקן השנייה
רקע
במהלך שנות החמישים, התאולוגיה הקתולית ולימודי הקודש התחילו להתרחק מהסכולסטיקה החדשה ומהפירוש המילולי של כתבי הקודש, שהיו תגובת הכנסייה למודרניזם החל מוועידת הוותיקן הראשונה. שינויים אלה ניכרו בתאולוגיה הליברלית של אנשי כנסייה כמו קארל ראנר וג'ון קורטני מארי, שניסו לשלב את התאולוגיה הכנסייתית עם החוויה האנושית המודרנית, ואצל אחרים כמו איב קונגאר, יוזף רצינגר ואנרי דה לובק ששאפו להבנה מדויקת של כתבי הקודש וראשוני הנוצרים כבסיס להתחדשות.
הדיונים
ההכנות לכינוס שנמשכו במשך שנתיים נערכו על ידי עשר ועדות משנה וועדה מרכזת. ועדות אלו, שכללו את מרבית חברי הקוריה הרומאית, הכינו 73 חוקים וצווים שאמורים היו לעלות לדיון בוועידה. הציפייה הייתה כי לוועדות אלו יהיה המשך במהלך הוועידה ותפקידן יהיה להכין את הטיוטות שיטופלו לאחר מכן. בפועל, תוצרי הוועדות לא התקבלו במושב הראשון ובמקומן נוצרו טיוטות חדשות.
מטאל גיר (סדרת משחקים)
פיתוח
הידאו קוג'ימה עיצב את משחק "מטאל גיר" הראשון, שיצא לראשונה למחשבי MSX2 בשנת 1987 ביפן ובאירופה. משחק זה שם דגש יותר על התגנבות מאשר עימות חזיתי עם האויב, ותשובתו של קוג'ימה הצעיר למשחקי הפעולה באותם ימים. הרבה מהמרכיבים הנפוצים מהמשחקים הבאים בסדרה הוכרו כאן, למשל השימוש בתקשורת אלחוטית. צוות נפרד עבד על גרסה משופצת של המשחק לקונסולת Nintendo Entertainment System, אשר נמכרה בלמעלה ממיליון יחידות. בהמשך, גרסה זו אף עברה המרה ל-MS-DOS ול-Commodore 64. חברת Konami פיתחה משחק המשך בשם Snake's Revenge ללא מעורבותו של קוג'ימה, והוא יצא בשנת 1990. אחד ממפתחי המשחק נפגש עם קוג'ימה וביקש ממנו ליצור משחק המשך אמיתי למטאל גיר. בתגובה, קוג'ימה החל את פיתוחו של משחק ההמשך, "מטאל גיר 2: סוליד סנייק", שיצא בשנת 1990 וכלל סיפור רחב יותר ושיפורים רבים יותר כגון בינה מלאכותית וממשק המשחק. המשחק יצא רק ביפן, למחשבי MSX2.
ועידת הוותיקן השנייה
המושב הראשון (סתיו 1962)
בדיון העבודה הראשון שנמשך זמן קצר, הצביעו הבישופים כי עבודת הוועדות המכינות של הוועידה ולא ההצעה של בישופי הריין יהיו הבסיס לדיונים. הבעיה הייתה כי נושאים מסוימים נדונו אך ורק על ידי בישופי הריין, דבר שהביא לשינוי בדגשים של הוועידה מבלי שמרבית הנציגים היו מודעים לעובדה זו.
המושב השלישי (סתיו 1964)
המושב החל ב־14 בספטמבר 1964 ונדונו בו מספר רב של נושאים. בין השאר התקבלה החלטות (שאושרו על ידי האפיפיור) לגבי הקשר הבין כנסייתי (Unitatis Redintegratio), לגבי הכנסייה היוונית-אורתודוקסית (Orientalium Ecclesiarum), ולגבי מבנה הכנסייה (Lumen Gentium).
מטאל גיר (סדרת משחקים)
מטאל גיר סוליד: מהלך השלום
"מהלך השלום" מתרחש כעשר שנים לאחר עלילות "אוכל נחשים" וחוזר לסיפורו של הבוס הגדול בימי צעירותו. כעת הוא עומד בראש תאגיד שכירי החרב "צבא ללא גבולות" ומגלה שראשי נפץ גרעיניים מועברים לאמריקה הלטינית ומחליט שעליו לעצור את זה. המשחק מציג דמויות משנה חדשות המספקות עזרה ומודיעין לבוס הגדול, כמו גם מספר דמויות שיחזרו במשחקים מאוחרים יותר כמו קזוהירה מילר הצעירה.
אסעד שוקיירי
בתקופה העות'מאנית
בשנת 1908 ו-1912 נבחר שוקיירי לפרלמנט העות'מאני. הוא שימש כציר נפת עכו בפרלמנט בין השנים 1912–1914. הוא התנגד למאבק למען זכויות הערבים ונותר נאמן ל עד סופה. הוא שימש מנהל ספרייתו של הסולטאן עבדול חמיד השני, והיה ראש בית הדין השרעי של מחוז אדנה באנטוליה. בתקופת מלחמת העולם הראשונה כיהן כמופתי של הצבא העות'מאני הרביעי, תחת פיקודו של ג'מאל פאשא, שלחם בחזית המצרית–ארץ-ישראלית. הוא היה הקאדי מטעם האימפריה העות'מאנית מ-1914 עד 1918. לאחר מכן היה המופתי של עכו. כאמל אל-חוסייני היה באותה עת המופתי החנפי ונחשב לפרו-בריטי. שוקיירי היה פרו-עות'מאני, והעדיף שארץ ישראל תמשיך להיות חלק מהאימפריה העות'מאנית. בשנותיה האחרונות של האימפריה העות'מאנית, היה מתנגד חריף למגמת הלאומיות הערבית ותמך בשלמותה של האימפריה. אולם בניגוד למנהיגי ציבור רבים שחשבו כמותו, הוא דבק בהשקפות הללו גם לאחר התפוררות האימפריה וכיבוש ארץ ישראל על ידי הבריטים.
ועידת הוותיקן השנייה
המושב הרביעי (סתיו 1965)
ב־8 בדצמבר ננעלה הוועידה באופן רשמי, כאשר הבישופים הכריזו על קבלתם וציותם להחלטותיה. על מנת להמשיך בעבודת הוועידה, האפיפיור:
מטאל גיר (סדרת משחקים)
סגנון ונושאים
בעקבות המשחק המקורי, כל משחק היה דקונסטרוקציה של סרטי פעולה ומשחקי וידאו המשתמש בדימויים כדי לעורר את הנושאים והרעיונות, במיוחד את אלה של סרטי הריגול - דקונסטרוקציה זו חוקרת את הלך הרוח המחשבתי והשליטה המלאה הנדרשת כדי לבצע תוכנית אבסורדית ומעוותת לחלוטין שמסתמכת על אירועים שבגדר הסבירות - תוכנית שבסופו של דבר יוצאת לפועל ללא דופי. בנוסף, היא חוקרת מה קורה לילד-חייל אשר נכפים עליו חיים נורמטיביים והדבר בא לידי ביטוי בדמויות כמו איליי/ליקוויד סנייק ב"מטאל גיר סוליד 5: כאב הפנטום" וג'ק/ריידן ב"מטאל גיר סוליד 4: אקדחי הפטריוטים". "מטאל גיר רייזינג: התנקמות" דן גם בנקמה. ריידן מובס בתחילתו של הסיפור ומרגיש תחושה עמוקה של נקמה, ולצורך כך מבצע את נקמתו על הקבוצה שחיבלה בו, כמו גם הגיע להכרה עם עברו ואימץ את טבעו האמיתי. המשחקים נושאים הקבלות מפורשות רבות עם הפילוסופיה של פרידריך ניטשה. סוליד סנייק משמש כדקונסטרוקציה של ארכיטיפ גיבור הפעולה, וחוויות המלחמה שהוא עובר הפכו אותו לאדם מריר ושבור המבקש לפרוש מתפקידו, אך אינו יכול להימלט מחיי הקונפליקט בהם הוא מעורב. רעיון זה נחקר יותר לעומק דרך דמותו של ריידן, אשר עובר את אותם עינויים נפשיים כמו סנייק אך בדרך בוטה יותר. בדרך דומה, הבוס הגדול גם הוא אינו חסין בפני נושא זה - בתור נייקד סנייק ב"מטאל גיר סוליד 3: אוכל נחשים", הוא אינו דומה כלל לפסטיש סרטי הריגול של שנות ה-60 של סוכן חשאי חלקלק שאינו ניתן להשפעה אלא של איש פשוט וקשה יום. רק לאחר שעבר צילוק פיזי ופסיכולוגי קשה הוא הופך לחייל האולטימטיבי שידוע בתור הבוס הגדול.
קבלה וביקורות
המשחק "מטאל גיר" המקורי היה למשחק ההתגנבות הראשון במיינסטרים, כשהשחקן התחיל את המשחק ללא פגע, ומכר למעלה ממיליון עותקים ברחבי ארצות הברית. המשחק "מטאל גיר 2: סוליד סנייק" פיתח את משחקיות ההתגנבות של קודמו ונחשב למשחק השמונה-ביט הטוב ביותר בכל הזמנים. זאת ועוד, שני המשחקים הראשונים נחשבו לחלוצי מכניקת ההתגנבות. "מטאל גיר סוליד", שהוצג לראשונה בתערוכת המשחקים בטוקיו לשנת 1996, היה למשחק ההתנגבות הראשון בגרפיקת תלת-ממד ולפי הארכיון הדיגיטלי Wayback Machine הגביר את הפופולריות של הז'אנר, כמו גם של מכניקת ההתחבאות מאחורי כיסוי. הסדרה הייתה חלוצית במיזוגן של טכניקות סינמטיות לתוך משחקי וידאו, במיוחד מגזין האינטרנט Eurogamer שהחשיב את "מטאל גיר סוליד" למשחק הווידאו המודרני הראשון.
פונץ' (משקה)
פונץ' (באנגלית: Punch) הוא משקה אלכוהולי על בסיס רום. מקור השם במילה ההינדית פאנץ', שפירושה "חמש", על שם חמשת המרכיבים מהם עשוי פונץ' באופן מסורתי: אלכוהול, סוכר, מים, לימון ותה או תבלינים.
את הפונץ' מכינים מערבוב רום, מים וסוכר עם מיץ סחוט מפרי הדר או מאננס. אפשר להוסיף גם תמצית תה, שמשנה את צבעו.
כיום מכינים גם פונץ' ללא אלכוהול על ידי עירוב יתר המרכיבים.
אברהם יחזקאל רייך
רבי אברהם יחזקאל רייך (תקע"ג, ורבאו - י"ט בסיוון תרמ"ח, 29 במאי 1888, באנוביץ), היה רב הונגרי אורתודוקסי, רבן של קרלבורג ובאנוביץ.
ביוגרפיה
בשנת תקצ"ו, והוא בן עשרים ושלוש שנים, נסמך בידי החתם סופר, בתעודת "מורינו". באותה שנה נפטר אביו בפתאומיות. על כסאו של אביו התמנה הרב בנימין וולף לעוו מחבר "שערי תורה", רבי אברהם יחזקאל, נשאר בוורבאו תחת הנהגתו של הרב החדש, הוא נעשה מקורבו והיה דורש לפני הקהל בבית הכנסת המרכזי. הוא לא עזב את העיר לטובת משרות רבנות עד פטירתו של הרב לעוו בשנת תר"י.
לאחר פטירת אביו, סידר והכין לדפוס חלק מכתביו על מסכת חולין, והדפיס מהם בשנת תקצ"ז את הספר "חידושי יעב"ץ".
זאב בילסקי
ביוגרפיה
בשנים 1977 עד 1980 שימש כשליח הסוכנות היהודית ביוהנסבורג ובמהלך השליחות, קודם למנהל מחלקת העלייה בדרום אפריקה.
ראש עיריית רעננה
במהלך כהונתו יזם בילסקי פיתוח מודל של שיטור קהילתי, הקים את מכללת רעננה (1994), תכנן וחנך את פארק רעננה כשבתוכו אגם האמפיתיאטרון ופארק נגיש ומשולב לכל הילדים (רגילים ועם צרכים מיוחדים). בנוסף יזם את בנייתה של קריית הייטק בעיר והביא חברות כמו "אמדוקס", "נייס" ו"קומברס" לקבוע את משכנן ברעננה.
יושב ראש הסוכנות היהודית
בשנת 2005, במהלך הקדנציה הרביעית שלו כראש עיריית רעננה, נענה בילסקי לפנייתו של ראש הממשלה אריאל שרון (אותו הכיר לראשונה ב-1977, כשהצטרף לתנועתו החדשה "שלומציון"), התפטר מראשות העירייה ונבחר פה אחד (נתן שרנסקי הסיר את מועמדותו) על ידי הוועד הפועל הציוני לתפקיד יו"ר הסוכנות היהודית וההסתדרות הציונית.
ב-10 ביולי 2006, שבועיים לאחר חטיפת גלעד שליט, ארגנו הסוכנות היהודית וההסתדרות הציונית בראשותו של בילסקי הפגנות המוניות ברחבי העולם בקריאה לשחרר את החייל החטוף. כעבור יומיים בלבד פרצה מלחמת לבנון השנייה, במהלכה עמדה הסוכנות היהודית בראש מערך הסיוע לישובי הצפון המופגזים. תרומות שנאמדו בכ-200 מיליון שקלים גויסו למען תושבי הצפון, על ידי הסוכנות היהודית, מקהילות יהודיות בחו"ל. בין היתר, נערך מבצע לקליטתם של 12,000 ילדים מישובי הצפון בקייטנות ברחבי הארץ.
קישורים חיצוניים
מאמרים פרי עטו:
סרוגים (אתר אינטרנט)
היסטוריה
בשנת 2016 מונתה לינוי משעלי לעורכת מדור התרבות והאופנה של האתר. בשנת 2017 מונתה עטרה גרמן לכתבת כנסת באתר, וכן אוריאל בארי מונה ככתב חדשות החוץ. בשנת 2019 מונה יהודה לוינגר ככתב המשפט והפלילים של האתר, ובתחילת 2020 הוא הוחלף על ידי אברהם בלוך. בשנת 2020 הצטרפה חלי בן שחר כעורכת מדור האופנה והנשים.
פונקציה קוונטית
בניית מעגל הפיך מפונקציה כלשהי
נרצה כי המעגל קוונטי יוכל לחשב פונקציה כלשהי ללא הגבלה על תכונותיה, ובפרט פונקציה שאינה נדרשת להיות הפיכה או חד-חד ערכית. מאידך, חוקי המכניקה הקוונטית, מאלצים כל מעגל חישוב קוונטי להיות הפיך. כדי להתגבר על אילוץ זה ועדיין לאפשר חישוב של כל פונקציה, המעגל מממש בפועל חישוב של פונקציה הפיכה, שנסמנה  אשר בעזרתה ניתן לחשב את הפונקציה המקורית.
נוזהת אל-פואד
נוזהת אל-פואד (בערבית: שוטטות הלב) הוא סרטו של יהודה ג'אד נאמן משנת 2006, בכיכובם של מוחמד בכרי, יעל הדר ואפרת גוש. נאמן כתב את התסריט במיוחד בשביל מוחמד בכרי.
הסרט הוא סרט פילוסופי, מפורק מבחינת מבנהו הנראטיבי ואינו ליניארי. הסיפור מתרחש ביפו ובתל אביב של היום ויש לו נסיגות לסיפור "אבו אל-חסן או הישן שנתעורר" מתוך "סיפורי אלף לילה ולילה", שמתרחש בבגדאד של המאה השמינית בימי החליף הארון א-רשיד. הסרט נקרא על שם אחת הדמויות בסיפור, נוזהאת אל-פואד, אשתו של אבו אל-חסן, אשר בגלל תרגיל שעשו להארון א-רשיד שניהם מעמידים פני מתים.
בכרי משחק בסרט כמה תפקידים: הוא גם סופר יהודי בשם עזרא שם טוב, גם מספר סיפורים פלסטיני בשם קהירי, וכמו משתתפים אחרים גם משחק דמויות בתוך הסיפור שהוא מספר מתוך "סיפורי אלף לילה ולילה". יעל הדר מגלמת את אודליה, בתו. אפרת גוש (שגם שרה כמה שירים בסרט) מגלמת את תמרה, שחקנית שמשתתפת בטלנובלה שאודליה היא התסריטאית שלה. מירב גרובר מגלמת את אמה של תמרה. עודד לאופולד ועמוס תמם משחקים את בני הזוג של אודליה ותמרה. בסרט משתתפים גם שלמה גרוניך שכתב את המוזיקה המקורית בסרט, הזמרת לובנה סלאמה, המלחין ונגן העוד עימאד דלאל וכל להקתם. הציורים שבסרט הם מאת הצייר מארק ינאי.
דודי בר דוד
ביוגרפיה
בשנת 2013 הוציא בר דוד עם הזמרת מאיה הרמן את הדואט "מישהו אחר". השיר הפך ללהיט גדול והגיע למקום הראשון במצעד השבועי של גלגלצ. באותה שנה הוציא בר דוד את הסינגל "גב אל גב" שזוכה להשמעות רבות ברדיו.
בינואר 2019 יצא אלבומו השני, "דודי בר דוד", וכלל את הסינגלים "השיר שלך", "כל החלומות תפוסים", "עוד לא למדנו כלום", הדואט "My Love" עם רוני דלומי וסינגל הבכורה "מישהו אחר". במהלך השנה שיתף פעולה עם הפזמונאי אבי אוחיון, שילוב שהוליד את השירים "עושה עם העיניים" לאייל גולן, "NYC" לאיתי לוי, "כל הערב" לקובי פרץ ו"לילה בסיני" למשה פרץ.
עוצמה לישראל
רקע
עוצמה לישראל התבססה על שתי התארגנויות פוליטיות שחברו יחד לריצה משותפת. פרופסור אריה אלדד היה חבר הכנסת מטעם מפלגת מולדת (במסגרת האיחוד הלאומי) משנת 2003 עד 2008, אז פרש והקים את התקווה - מפלגה ציונית לאומית, שבראשה עמד בבחירות 2009. מפלגת התקווה התמודדה ב-2009 במסגרת האיחוד הלאומי, רשימה שהוקמה מחדש בסמוך לבחירות לאחר ניסיון איחוד כושל בין מולדת, תקומה והמפד"ל במסגרת חדשה שנקראה הבית היהודי. האיחוד הלאומי, שאז כלל את תקומה, מולדת, ארץ ישראל שלנו והתקווה, קיבל 4 מנדטים ואלדד נבחר מטעמה לכנסת.
הבחירות לכנסת ה-19
הרשימה לא נכנסה לכנסת התשע עשרה מאחר שזכתה ב-66,840 קולות (1.76% מסך הקולות), 9,000 קולות פחות מאחוז החסימה, שעמד על 2%.
דוד סמויילוב
תולדות חייו ויצירתו
בשנת 1938 סיים בהצטיינות את לימודי התיכון והתקבל בלי בחינות קבלה למכון המוסקבאי לפילוסופיה, היסטוריה וספרות בו התמחה בספרות צרפתית. בשנת 1941 פרסם לראשונה את השירים שלו בכתב עת.
יעקב רובינוביץ
ביוגרפיה
יעקב רובינוביץ נולד בלודז' שבפולין, בן למרדכי ואלקה. בשנת 1957 עלה לישראל, בעליית גומולקה. הוא בוגר הנדסת תעשייה וניהול בטכניון. בין השנים 1969–1973 היה מנתח מערכות מידע בממר"ם ובקונטרול דאטה (ישראל). הוא ניהל צוות תוכנת תעשייה (בשנים 1973-1983) ובתחילה עבד בתע"א, שם פותחה תוכנת Enterprise resource planning) MRP). הוא התקין את תוכנת Cyber Manufacturing Management System-CMMS לניהול תעשייתי שפותחה בחברה, ברחבי העולם (דרא"פ, הולנד, ארצות הברית ואוסטרליה).
רונדל (פגיון)
רונדל (או ראונדל) הוא סוג של פגיון זקוף-להב אשר היה בשימוש נרחב באירופה החל במאה ה-14. משמעות המילה היא "עגול" או "מעוגל". הפגיון קיבל את שמו מצורתם של מגיני כף היד אשר בשני צידי ידית האחיזה. הרונדל נישא כשהוא תלוי לצד המותן ועשוי היה לשמש ככלי עבודה, או ככלי נשק משני בדו-קרב או בתחרויות. הלהב עשוי הפלדה עוצב בדרך כלל בפרופיל של מעוין, עדשה, או משולש - ארוך ודק. אורך של כ-30 ס"מ היה ממוצע ואילו הפגיון כולו עשוי היה להגיע ל-50 ס"מ. קצה הלהב היה מחודד, וצדו האחד או שניהם מושחזים. ידית האחיזה הגלילית גולפה מעץ או עצם והייתה תחומה בשני קצותיה בדיסקאות העגולות אשר העניקו לנשק את שמו. צורתו של הרונדל מגבילה את יעילותו בקרב לתנועות דקירה בלבד. עם זאת בשימוש יומיומי ניתן להשתמש בו גם לחיתוך.
וושינגטון חוצה את הדלאוור
הציור מהווה חלק מהאוסף הקבוע של מוזיאון המטרופוליטן לאמנות בניו יורק. העתק של היצירה מוצג באגף המערבי של הבית הלבן.
היסטוריה של היצירה
עמנואל לויצה נולד בגרמניה, גדל בארצות הברית, אולם שב לגרמניה בבגרותו. הרעיון לציור התמונה עלה בראשו בשנת 1848 בתקופת אביב העמים. מטרת הציור הייתה לעורר רגשות ליברליים תוך מתן המהפכה האמריקאית כדוגמה. לויצה השתמש בתיירים אמריקאים כדוגמנים בעת ציור הגרסה הראשונה של היצירה, שהושלמה בשנת 1850. גרסה זו ניזוקה בשריפה שפרצה בסטודיו שלו זמן קצר לאחר מכן, אולם הגרסה שוחזרה זכתה להצלחה רבה באירופה והוצגה במוזיאון האמנות של ברמן, והושמדה במהלך הפצצות חיל האוויר הבריטי בשנת 1942 במסגרת מלחמת העולם השנייה.
אי דיוקים היסטוריים
הסירה עצמה קטנה מכדי לשאת 13 אנשים, וכן אינה תואמת את הסירות באותה תקופה. בעוד שחציית הנהר אירעה באמצע הלילה, הציור מתאר אותה בשעת הזריחה. הנהר המתואר בספינה מכיל גושי קרח צפים - דבר האופייני לנהר הריין אך לא לנהר הדלאוור. כמו כן, בניגוד למזג האוויר הקר אך הצלול המתואר בתמונה, בעת חציית הדלאוור ירד גשם כבד (וספק אם וושינגטון עמד באותה תנוחה במהלך הסופה בה חצה את הדלאוור). יש היסטוריונים הטוענים כי ככל הנראה הדמויות ישבו בעת החציה, אולם ההיסטוריון דייוויד האקט פישר מאוניברסיטת ברנדייס דווקא טוען כי סביר שהחוצים בסירות עמדו, על מנת שלא להירטב מהמים הקפואים בתחתית הסירות.
שני גולדשטיין
ביוגרפיה
היא נולדה וגדלה בתל אביב-יפו. הוריה התגרשו ואמה אלה נישאה בשנית לערן וולף. יש לה שתי אחיות, ועוד שלושה אחים חורגים. היא למדה בבית הספר לאומנויות קמפוס אריסון, והייתה במגמת תיאטרון. לאחר מכן, בהגיעה לכיתה י', החלה ללמוד בתיכון עירוני ד' בתל אביב. היא למדה במכללת אבני אדריכלות פנים בין השנים 2013–2016.
סופרנובה 1054
קיימות עדויות כי גם מספר עמים אינדיאניים במרכז אמריקה צפו באירוע ותיעדו אותו.
מוקצ'בו
מוקצ'בו (באוקראינית: Мукачево; בסלובקית: Mukačevo; בהונגרית: Munkács, מונקאץ'; בגרמנית: Munkatsch; ביידיש: מונקאטש, קרי "מונקאץ'") היא עיר הבירה של נפת מוקצ'בו במחוז זקרפטיה שבאוקראינה. אוכלוסיית העיר, שמנתה 86,061 נפש ב-2015, מורכבת מרוסינים, אוקראינים והונגרים.
היסטוריה
ב-1445 אחרי שהעיר הפכה למרכז אומנות, אמנות ומסחר היא זכתה למעמד של עיר קיסרית חופשית, כלומר עיר הנמצאת תחת חסותו הישירה של הקיסר ובעלת זכות לקיים שלטון עצמי פוליטי וכלכלי. במאה ה-16 היה האזור חלק מנסיכות טרנסילבניה, מדינת-חסות של האימפריה העות'מאנית. ב-1683 גירשו ההבסבורגים את הטורקים וסיפחו אותו שוב לממלכת הונגריה תחת שליטתם. נסיכת טרנסילבניה אילונה זריני, אמו של פרנץ ראקוצי, התבצרה בפלנוק וכוחותיה עמדו במצור הבסבורגי שנמשך שלוש שנים. לאחר כישלון המרד של ראקוצי הבן ב-1711, העביר הקיסר את הנחלות לבישוף לותר פון שנבורן, שמשפחתו יישבה גרמנים רבים באזור.
יהודים במוקצ'בו
התיעוד הראשון של יהודי בעיר היה ב-1649, היא שנת ת"ט, לאחר פרעות ת"ח ות"ט. מס יהודים נגבה עוד ב-1760, ומכאן שהיה כבר בית-כנסת. לפי מסורת אחת, אביו של רבי שניאור זלמן מלאדי, ברוך, שימש כמלמד בעיר. הרב הראשון המוכר נקרא יהודה לייב. ב-1825 מונה האדמו"ר צבי אלימלך שפירא. הוא סולק לאחר ארבע שנים, משום שאסר על פיטום אווזים מנימוק של צער בעלי חיים, דבר שקומם עליו את הרבים שעסקו בכך.
חגורה שחורה
חגורה שחורה היא דרגה במספר אמנויות לחימה אסייתיות, לרוב מקורן ביפן. דרגה זו ניתנת לאחר מעבר מבחן באמנות הלחימה ולעיתים ישנם קריטריונים נוספים. לרוב החגורה השחורה היא הדרגה הגבוהה ביותר שאליה ניתן להגיע, והיא מייצגת רמה גבוהה של מיומנות. היא מסמלת את מעבר החניך אל דרגה בה הוא יכול להפוך למורה. אמנויות לחימה שונות שבהן נהוג לתת לתלמידים ותיקים חגורה שחורה הן: קרטה, ג'ודו, איקידו, איאיידו היפניות, טאקוונדו הקוריאנית וכן קרב מגע הישראלית.
טוחן
טוחן (או טוחנת) הוא מקצוע, המציין אדם אשר מפעיל טחנת קמח, לטחינת דגנים לקמח; או מטחנה לתבלינים, קפה, מספוא לבעלי חיים וכדומה. לעיתים נקרא אדם "טוחן" גם כאשר המטחנה אינה פועלת יותר בייעודה המקורי. בשפות מסוימות, המונח המציין "טוחן" (מילר) הוא גם שם משפחה נפוץ מאוד: Müller בגרמנית או Miller באנגלית.
טוחן בתרבות
בתרבות הישראלית מאוזכר טוחן בשירים "בלדה לבת הטוחן" מאת איציק מאנגר, "דמעות הטוחן" מאת מרק ורשבסקי (נוסח עברי: אברהם לוינסון). במחזה "הרשלי מאוסטרופולי" מאת יעקב אורלנד, שהועלה ב-1966 בתיאטרון העירוני חיפה, מופיעה דמותה של פרלה, בת הטוחן.
תסמונת הורנר
סימנים
סימנים הנמצאים אצל כל המטופלים בצד הפגוע של פניהם כוללים צנחת של העפעף העליון, צנחת הפוכה (עילוי) של העפעף התחתון, אישון מכווץ ושיהוי בהרחבתו. סימנים נפוצים נוספים בצד הפגוע הם מראה של עין שקועה (אנופתלמוס), הזעה מופחתת (אנהידרוזיס) ולחמית אדומה. גם מראה אדמדם כללי בצד הפנים הפגוע הוא סימן אופייני עקב התרחבות של כלי הדם השטחיים.
ענק גזים
מאפיינים משותפים
ארבעת הענקים מסתובבים יחסית מהר סביב צירם מה שיוצר רוחות חזקות שנעות ברצועות בכיוון מזרח-מערב (בכיוון הסיבוב). רצועות אלה בולטות למדי על צדק, חלשות יותר על שבתאי ונפטון, ובקושי ניתנות להבחנה על אורנוס. אורנוס מסתובב סביב ציר בזווית הרבה יותר גדולה מיתר ענקי הגזים מה שיוצר שינויים קיצוניים בין העונות.
סביב כל ארבעת ענקי הגזים של מערכת השמש יש מערכות של טבעות פלנטריות המורכבות משברי סלעים וקרח, אולם רק בטבעות המרהיבות של שבתאי ניתן להבחין בקלות יחסית מכדור הארץ, ולכן עד לשנות ה-70 של המאה ה-20 לא ידעו על קיומן של טבעות פלנטריות סביב כוכבי הלכת האחרים. ענקי הגזים גם מאופיינים בכמות גדולה של ירחים - לצדק ולשבתאי עשרות ירחים, שככל הנראה חלקם עצמים שנלכדו עם השנים על ידי כח המשיכה העצום שלהם. נכון ל-2016 נמנו לצדק 67 ירחים, המספר הגדול ביותר של ירחים לכוכב לכת במערכת השמש.
תסמונת הורנר
פתופיזיולוגיה
על מנת להבין את מנגנון הפגיעה המשולבת בתסמונת הורנר, יש צורך להבין את המסלולים הסימפתטיים האחראיים על הרחבת האישון: מתוך ההיפותלמוס יוצא נוירון המבצע סינפסה בחוט השדרה, ברמת חוליה T1. לאחר מכן יוצא נוירון פרא- גנגליוני, המבצע סינפסה בגנגליון צווארי עליון, בגובה חוליה C2. בגנגליון צווארי זה יוצא הנוירון הפוסט גנגליוני, שמתפצל לשלושה אזורים- הראשון, לעצבוב בלוטות זיעה בפנים, אשר יוצא לפני הפיצול של עורק הקרוטיד. השני- לאישון לצורך הרחבתו, והשלישי- לעצבוב שריר העפעף. מכאן, שפגיעה באחד ממסלולים אלו תביא לתסמונת הורנר. בהתאם למסלולים אלו, חולקה תסמונת הורנר על פי מנגנון הפגיעה: מנגנון הפגיעה יכול להיות בנוירון הראשון שיוצא מההיפותלמוס- מצבים כגון אוטם בגזע המוח, טרשת נפוצה, כאב ראש מקבצי, דימום מוחי וכן גידולים מוחיים יכולים לגרום לכך. מנגנון הפגיעה אשר פוגע בנוירון הפרה-גנגליוני (כלומר, לפני הגנגליון הצווארי), יכול להיגרם כתוצאה מגידול צווארי או גידול בבית החזה או מטראומה (ניתוחית או שאינה ניתוחית). פגיעה בנוירון הפוסט גנגליוני יכולה להיגרם כתוצאה מטראומה, או למשל כתוצאה מגידול תוך מוחי כגון גידול ב-cavernous sinus.
צמחי זרע
אבולוציה
קבוצת צמחי זרע היא הצעירה ביותר מבחינה אבולוציונית, וגם בעלת המבנה המשוכלל ביותר בין קבוצות הצמחים המקבילות.
סיימון ראטל
קורות חיים
עם עזיבתו לגרמניה יצא ראטל במתקפה שנויה במחלוקת על גישת בריטניה לתרבות ועל דלות המימון שניתן לה. כמו כן גינה את היחס לאמנים בתנועת "בריטארט". בתגובה, תקפו אותו בבריטניה על חוסר הבנתו בתרבות מושגית וחזותית.
רפאל הולינסהד
מעט מאוד ידוע על חייו. יש עדויות לכך שהיה מתרגם שהתחנך בקיימברידג', שנת לידתו משוערת. שנת מותו נקבעה לפי מועד קריאת צוואתו ב-24 באפריל 1580.
בן אנד ג'ריס
פעילות חברתית, סביבתית ופוליטית
ב-30 באוקטובר 2018 הפיקה החברה מהדורת גלידה בטעם "PeCAN Resist" ("פקאן מחאה"). טעם זה לטענת החברה נועד למחות נגד האג'נדה הרגרסיבית של ממשלו של נשיא ארצות הברית דונלד טראמפ ומעודד פעילים הנאבקים בדיכוי, התנהגות סביבתית מזיקה וחוסר צדק. הוא שווק כ"קמפיין לליקוק ולתמיכה בנלחמים ליצירת אומה צודקת ושוויונית יותר מכולנו". בהמשך השנה, החברה הודיעה על תרומה בסך 25 אלף דולר למספר ארגונים, בהם מצעד הנשים. הדבר הוביל להאשמות של החברה בעידוד אנטישמיות, כיוון שמצעד הנשים מקושר ללינדה סרסור.
בן אנד ג'ריס בישראל
במאי 2013 הושקו בישראל, בהשקעה של מיליון שקלים וחצי, ארבעה טעמים של יוגורט יווני, שיוצרו במפעל הישראלי של החברה אך כיום כבר אינם מיוצרים.
אסונסיון
העיר היא מקום מושבה של ממשלת פרגוואי, ומרכזה התעשייתי והתרבותי של המדינה כולה. התעשייה בעיר מתמחה בייצור הנעלה, טקסטיל, ומוצרי טבק.
מבנה העיר
אזור העיר התחתית, בסמוך לגדת הנהר, שמרכזו "פלאסה דה לוס ארואס" ו"פלאסה אורוגוואיה" פותח בעיקרו בשנות השבעים והשמונים של המאה העשרים. הפיתוח השאיר אך שרידים מועטים לעיר הקולוניאלית. אזור זה הוא מוזנח מעט ומסוכן לזרים. האזורים "הטובים" של אסוסנסיון הם הפרברים לכיוון שדירות סן מרטין, שבהם האליטות הפרגוואיות עושות את הקניות בחנויות בסגנון ארצות הברית, ובקניוני ענק.
חשבונית
בישראל, חשבונית המס קיימת מיום שהושת על ציבור העוסקים חיוב מס ערך מוסף ב-1976.
סוגי חשבוניות
קיים סוג של חשבון הנקרא חשבון עסקה - שאינו וריאציה של חשבוניות מס אלא דרישת תשלום מפורטת שיכולה להיעשות גם במעבד תמלילים וללא כל הכללים המפורטים למעלה.
חשבונית ממוחשבת/אלקטרונית
בשנים האחרונות נכנסו לשימוש גובר והולך תוכנות המפיקות חשבוניות באופן ממוחשב, כך שהן חוסכות עלויות שונות של הדפסת פנקסי חשבונית. החשבונית מונפקת באופן דיגיטלי ונשלחת למקבל השירות כקובץ. תוכנות אלו בדרך כלל חייבות לעמוד בתקן של שלטונות המס.
ביוני 2003, הוסדרו תקנות מס הכנסה המאפשרות ביצוע הפקת חשבונית אלקטרונית. ניסוחם של כללים מוסדרים להכרה במקוריותם של מסמכים אלקטרונים, אופן שמירתם וחתימתם האלקטרונית, קידם את השימוש בהן והפך אותן מקובלות בפעילות העסקית יותר ויותר. על מנת לעמוד בהוראות ניהול ספרים על חשבונית אלקטרונית להיות "מסמך ממוחשב", שעל פי הוראות ניהול ספרים צריכים להתקיים בו שלושת הדברים הבאים: אמנם ניתן תמיד להדפיס חשבונית אלקטרונית ולהפכה למסמך פיזי על נייר, אך ככל שגדל מספר העסקים הפועלים על בסיס משרד ללא ניירת (paperless office), מצטמצמת הדרישה לפעולה זו. בנוסף, המסמך המודפס אינו מהווה חשבונית אלקטרונית.
הונאות בחשבוניות
הונאות אחרות בחשבוניות הן:
ג'ינסנג
שימושים ברפואה
תופעת הלוואי הבולטת ביותר בשימוש בג'ינסנג האסייתי היא אינסומניה. עם זאת, נצפו תופעות לוואי נוספות המופיעות בשכיחות נמוכה יותר כדוגמת בעיות בוסת, כאבים בשדיים, קצב לב מוגבר, שינויים בלחץ הדם, כאבי ראש, אובדן תיאבון ובעיות עיכול. דווח גם על הזעה מוגברת. ייתכן שהג'ינסנג האסייתי יוצר אינטראקציות עם תרופות אחרות. ייתכן גם שהוא אינו בטוח עבור נשים בהיריון. אחד הכימיקלים בג'ינסנג גורם למומים מולדים בחיות אחרות.
קמרון דיאז
ביוגרפיה
דיאז גדלה בלונג ביץ' ולמדה בבית הספר היסודי לוס סריטוס, ולאחר מכן בבית הספר התיכון הפוליטכני לונג ביץ', שם הייתה חברה ללימודים של הראפר סנופ דוג.
כדוגמנית
בעודה לומדת בתיכון, בגיל שש עשרה גילה אותה הצלם ג'ף דונאס, כשבילתה במסיבה בהוליווד בקרבת ביתה. דיאז חתמה על חוזה דוגמנות עם סוכנות הדוגמנות עלית, ודגמנה עבור מותגי אופנה מוכרים כמו קלווין קליין וליוויס. בשנה שלאחר מכן, בגיל 17, היא הופיעה על שער גיליון יולי 1990 של מגזין הנוער 'Seventeen'. דיאז גם התגוררה במשך שלושה חודשים באוסטרליה וצילמה פרסומת לקוקה קולה בסידני ב-1991.
יחסי סין–פנמה
היסטוריה
ראשית היחסים במכתב שנשלח ב-2015 לממשלת סין, שלפי איסבל סן מאלו, סגנית נשיא פנמה, הייתה כותרתו "פנמה רוצה ליצור קשרים עם סין". תוכן המכתב נשמר בסודיות, כמו גם הסיבות מדוע הוא נשלח. כמו כן, נשמר חסוי מי מסר את המכתב וסייע בתהליך המעבר, המתואר רק כ"חבר מכובד בקהילה הסינית המתגורר בפנמה". שגריר ארצות הברית לשעבר בפנמה, ג'ון פילי, אמר כי שאל את נשיא פנמה חואן קרלוס וארלה לגבי המעבר להכרה בסין העממית ב-2016 אך וארלה שיקר לו ואמר שאין תוכניות לבצע את המעבר. הוא גם אמר כי וארלה לא סיפרה לו את האמת עד שעה אחת לפני ההכרזה הארצית. אחרים שאלו מדוע ממשלת פנמה ממשיכה להשתמש בציוד שנתרם על ידי טאיוואן. ממשלת פנמה בתחילה לא נתנה סיבה, מאוחר יותר אמרה שאחת הסיבות היא כי "סין היא המשתמשת השנייה בגודלה בתעלת פנמה" והנשיא וארלה אמר שזה מפני שהוא "לא יכול לקבל את זה יותר" ו"זה מה שכל מנהיג אחראי הייתי עושה". ממשלת פנמה אמרה כי המעבר נועד לציית למדיניות של סין האחת. ממשלת טאיוואן אמרה כי פנמה היא "בעלת בריתה מספר אחת" וכי היא לא תשתתף בדיפלומטיה בפנקס הצ'קים של בייג'ינג. ממשלת טאיוואן התלוננה שפנמה הסתירה בזדון את תהליך המעבר עד לרגע האחרון. בשנה הראשונה ליחסים הדיפלומטיים נחתמו 19 אמנות. וארלה אמר כי מטרתו העיקרית הייתה לאפשר לאזרחים סינים להשקיע בקלות בפנמה. המחלוקות על המעבר הפתאומי כללו חוסר הליך הוגן, רמות גבוהות במיוחד של סודיות, והעובדה שכמה שבועות לפני המעבר, טאיוואן תרמה ציוד רפואי לפנמה. בשנת 2018, הטיסה הראשונה מבייג'ינג לפנמה של אייר צ'יינה נחתה בנמל התעופה הבין-לאומי טוקומן, עם עצירה טכנית ביוסטון. וארלה כינה זאת אבן דרך בתעופה בפנמה. בשל המסלול החדש הזה, משרד התיירות הפנמי ציפה לפחות ל-40,000 ביקורי תיירים סינים בשנה. "היסטוריה ומציאות חברתית-כלכלית" צוינו כסיבות. וארלה אמר כי המהלך נתמך בקשרים דיפלומטיים משנת 1912 וכי המהלך חיזק את היחסים הקיימים, למרות העובדה שהיחסים הללו היו עם טאיוואן ולא עם סין העממית. כתוצאה מכך, פנמה סיטי נוספה כמעט מיד לרשימת יעדי התיירות המאושרים רשמית של סין.
לואיס
כימיה
ספורט
מגנוס מנסקה
ביוגרפיה
בשנת 2012 השתתף בכתיבת מאמר שפורסם בכתב העת "Nature", אשר הדגים דרכים חדשות לזיהוי אזורים בהם טפילי מלריה מתפתחים, ותיאר טכניקות למיפוי העמידות של המלריה לתרופות.
פיתוח תוכנת מדיה-ויקי
תוכנת הוויקי ששימשה בתחילת הדרך את ויקיפדיה נקראה UseModWiki ונכתבה בשפת התכנות Perl. לאחר שהחלו לצוץ בעיות שונות בתוכנה בעקבות העלייה בשימוש בוויקיפדיה, מנסקה החל כתוצאה מכך במהלך קיץ 2001 לעבוד על יצירת התוכנה שתחליף את UseModWiki אשר תהיה מגובה בבסיסי נתונים ותכלול "תכונות ייחודיות לוויקיפדיה". ב-25 בינואר 2002 מנסקה פרסם את הגרסה הראשונה של מנוע ויקי מבוסס PHP אותו הוא כינה Phase II. אחד מהחידושים של מנסקה ב-Phase II כלל את ההתחלה של השימוש במרחבים שונים על מנת שניתן יהיה להבדיל בין הסוגים השונים של הדפים באתרי הויקי - כגון מרחב "שיחה" או מרחב "משתמש". גרסת ה-Phase II הכילה גם מספר תכונות חדשות אחרות שעדיין נמצאות בשימוש עד היום, כגון היכולת להעלות קבצים לאתר, פיצ'ר רשימת המעקב, חתימות אוטומטיות ורשימת השינויים האחרונים. גרסת ה-Phase II שפיתח מנסקה הקלה באופן מהותי על שילוב תצלומים בערכי ויקיפדיה, ותרם ליצירת קבוצת משתמשים חדשה: מפעילי מערכת, אשר הוסמכו לראשונה למחוק דפים ולחסום משתמשים אנונימיים במידת הצורך.
מנסקה המשיך לפתח הרחבות שונות למדיה-ויקי וכלים המשמשים לבניית ויקיפדיה ואתרי הבת של ויקיפדיה, כולל כלים למיפוי קטגוריות, חישוב צמתים בקטגוריות, וייבוא תמונות מ-Flickr לויקישיתוף. מנסקה פיתח גם את הסיומת Cite שהביאה תחביר ויקי דמוי XML לצורך שילוב ציטוטים בדפים של תוכנת מדיה-ויקי.